Danir spá illa fyrir íslensku krónunni
Danskir fjármálasérfræðingar segjast ekki geta ráðið neinum að nýta sér það að vextirnir á Íslandi séu nú orðnir 14% og ávaxta peningana á Íslandi þar sem hættan sé mikil á því að gengi íslensku krónunnar hrynji.
"Við getum ekki mælt með slíkri spákaupmennsku vegna þess að íslenska hagkerfið er í afar miklu ójafnvægi. Þess vegna má á endanum búist við umfangsmikilli leiðréttingu sem endar annað hvort með því, að íslenska hagkerfið hrynur saman eða á því hægist verulega, eða þá að íslenska krónan hrynur saman," hefur Berlingske Tidende í dag eftir Lars Christensen, aðalhagfræðingi Danske Bank.
Blaðið segir, að lækki gengi krónunnar verulega gæti hagnaðurinn af 14% vöxtum horfið eins og dögg fyrir sólu. Blaðið bendir hins vegar á, að gengi krónunnar hafi styrkst á undanförnum mánuðum og segir það vera vegna spákaupmanna, sem taki lán í Japan, þar sem vextirnir eru aðeins 0,25% og kaupi íslensk ríkisskuldabréf fyrir. Þar greiði Seðlabankinn 14% vexti sem komi á endanum úr vösum íslenskra skattgreiðenda.
"Gengishækkun íslensku krónunnar er ekki til marks um að það sé að draga úr ójafnvæginu heldur þvert á móti," segir Lars Christensen við Berlingske. . Hann vísar til þess, að viðskiptahallinn sé nú 26% af vergri landsframleiðslu.
"Það ríkir mesta ójafvægi í heiminum á Íslandi og þess vegna krefjast fjárfestar hárrar áhættuþóknunar," segir Christensen og bætir við að væntanlega muni íslensku vextirnir hækka enn meira á næstunni.
Danskir fjármálasérfræðingar segjast ekki geta ráðið neinum að nýta sér það að vextirnir á Íslandi séu nú orðnir 14% og ávaxta peningana á Íslandi þar sem hættan sé mikil á því að gengi íslensku krónunnar hrynji.
"Við getum ekki mælt með slíkri spákaupmennsku vegna þess að íslenska hagkerfið er í afar miklu ójafnvægi."
Lækki gengi krónunnar verulega gæti hagnaðurinn af 14% vöxtum horfið eins og dögg fyrir sólu.
"Gengishækkun íslensku krónunnar er ekki til marks um að það sé að draga úr ójafnvæginu heldur þvert á móti."
"Það ríkir mesta ójafvægi í heiminum á Íslandi og þess vegna krefjast fjárfestar hárrar áhættuþóknunar."